വര്ഷം തോറും ഇന്ത്യ പാക് ടി20 പരമ്ബര നടത്തട്ടെ, വിജയികള്ക്ക് 15 മില്ല്യണ് യുഎസ് ഡോളര്: പുതിയ ഐഡിയയുമായി കെവിന് പീറ്റേഴ്സണ് ടി20 ലോകകപ്പിലെ ഗ്രൂപ്പ് പോരാട്ടത്തില് ഇന്ത്യയും പാകിസ്ഥാനും തമ്മില് ഏറ്റുമുട്ടിയപ്പോള് കോടികണക്കിന് ജനങ്ങളാണ് മത്സരം കണ്ടത്. ഏറെ കാലത്തിന് ശേഷം ഇരുടീമുകളും ഏറ്റുമുട്ടുന്നത് വലിയ ആവേശമാണ് ക്രിക്കറ്റ് ലോകത്തിലും സൃഷ്ടിച്ചത്. മത്സരത്തിന്റെ പരസ്യ ഇടവേളകള്ക്ക് 2025 ലക്ഷം രൂപവരെയാണ് ഈടാക്കിയിരുന്നത് എന്ന് മാത്രം മതി ഇന്ത്യപാക് ക്രിക്കറ്റ് മത്സരങ്ങള് ക്രിക്കറ്റിന് നല്കുന്ന ബിസിനസ് എത്രയെന്ന ചോദ്യത്തിന് ഉത്തരം നല്കാന്. ഇപ്പോഴിതാ ഇന്ത്യപാകിസ്ഥാന് ടി20 സീരീസുകള് സംഭവിക്കണമെന്ന് അഭിപ്രായപ്പെട്ടിരിക്കുകയാണ് മുന് ഇംഗ്ലണ്ട് താരമായ കെവിന് പീറ്റേഴ്സണ്.ഇന്ത്യയും പാകിസ്ഥാനും എല്ലാ വര്ഷവും നിക്ഷ്പക്ഷ വേദിയില് 3 ടി20 മത്സരങ്ങളടങ്ങിയ പരമ്ബരയില് പങ്കെടുക്കണമെന്നാണ് താരം ആവശ്യപ്പെടുന്നത്. സമ്മാനതുകയായി 15 മില്ല്യണ് യുഎസ് ഡോളര് നല്കണമെന്നും പീറ്റേഴ്സണ് ട്വിറ്ററിലൂടെ ആവശ്യപ്പെട്ടു, ഇത്തരത്തില് പരമ്ബര സംഭവിക്കുകയാണെങ്കില് പരമ്ബരയുടെ ആതിഥേയത്വത്തിനായി നഗരങ്ങളും സംപ്രേക്ഷണാവകാശത്തിനായി ബ്രോഡ് കാസ്റ്റര്മാരും ക്യൂ നില്ക്കുമെന്നും പീറ്റേഴ്സണ് തന്റെ ട്വിറ്റര് ഹാന്ഡിലില് കുറിച്ചു.